དེ་བཞིན་ཉེ་སྔོན་རི་ཉིལ་བྱུང་སའི་ཉིང་ཁྲི་རྒྱ་ལ་གྲོང་ཚོའི་ཡར་ཀླུང་གཙང་པོའི་བཞུར་རྒྱུན་འགག་པའི་ཐད།རྒྱ་ནག་གཞུང་ཕྱོགས་ཀྱི་གསར་འགྱུར་བརྒྱུད་ལམ་ཁག་གི་ནང་ཆུ་འགག་པ་ནམ་རྒྱུན་ལྟར་ཆགས་ཡོད་སྐོར་བསྒྲགས་ཡོད་ན་ཡང་།ཟླ་འདིའི་ཕྱི་ཚེས་༤ཉིན།བོད་རང་སྐྱོང་ལྗོངས་ཉེན་སེལ་མདུན་ཕྱོགས་བཀོད་འདོམས་ཁང་ཟེར་བས་ཚོགས་འདུ་ཚོགས་ཏེ།ཉེན་ཁའི་གནས་ཚུལ་གྱི་འཕེལ་ཕྱོགས་ལ་དབྱེ་ཞིབ་གང་ཐུབ་གང་ལེགས་བྱས་ནས།ངེས་པར་དུ་མཐོང་ཆེན་པོས་བསམ་གཞིགས་ཚགས་ཚུད་པོའི་ངང་ཕུགས་ལ་དམིགས་ཏེ།གནས་ཚུལ་སྡུག་ཤོས་ལ་བསམ་གཞིགས་ཐུབ་པ་དང་གྲ་སྒྲིག་ཨང་གསར་ཐུབ་པ་བྱས་ནས།ནུས་པ་ལྡན་པ་དང་གོ་རིམ་ལྡན་པའི་ངང་འཕྲལ་དུ་ཉེན་སེལ་ལས་དོན་ཁག་ལ་མཐུན་སྦྱོར་སྐུལ་སྤེལ་གཏོང་དགོས་པ།ཉེན་སེལ་འགན་སྲུང་དཔུང་ཁག་བཙུགས་ཏེ་བྱ་སྤྱོད་མྱུར་པོས་ཆུ་མ་ཤོར་གོང་ནས་རགས་རྒྱག་ཐུབ་པ་བྱས་ཏེ།མི་དམངས་མང་ཚོགས་ཀྱི་ཚེ་སྲོག་དང་རྒྱུ་ནོར་གྱི་བདེ་འཇགས་ཐད་འགན་སྲུང་ཧུར་ཐག་བྱེད་དགོས་སྐོར་བརྗོད་འདུག